stanford-oval/wikipedia huggingface dataset:
Aldgate Eastin metroasema
Nykyinen asema

Uuden aseman laiturit alkoivat lähes välittömästi entisen aseman laitureista itään. Aseman itäinen sisäänkäynti oli niin lähellä St. Mary'sin metroasemaa, että sekin voitiin sulkea. Näin saatiin vähennettyä matka-aikoja.
Uusi asema avattiin 31. lokakuuta 1938. Se rakennettiin kokonaan maan alle. Tämän takia radan tasoa täytyi laskea yli kaksi metriä. Tämä toteutettiin kaivamalla radan alta maata pois ja tukemalla vanhat raiteet puisilla tuilla. Ennen aseman avaamista tuet purettiin, ja 900 työläistä laski radan nykyiselle tasolleen yhdessä yössä.
Asema sijaitsee kokonaan levennetyn tien alla. Tästä seuraa se, että asemalaituritila on tavallista korkeampi. Tämän ja asemalla olevien mosaiikkien ansiosta asema on ilmavampi ja viihtyisämpi kuin 1930-luvun metroasemat yleensä.
Aseman lähellä sijaitsevat muun muassa Whitechapelin taidegalleria (joka on aseman itäisen sisäänkäynnin vieressä) ja Brick Lane.
Aiheesta muualla

Wikimedia Commonsissa on kuvia tai muita tiedostoja aiheesta .
Aldgate Eastin metroaseman sivu (englanniksi)
Lontoon hylätyt metroasemat - Aldgate East (englanniksi)
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Tower Hillin metroasema ▷ Wimbledon (d) / Richmondin asema (en) / Ealing Broadway (en) |  |  District Line |  | Whitechapelin asema (en) ▷ Upminsterin asema (en) |
| Liverpool Streetin metroasema ▷ Hammersmithin metroasema |  |  Hammersmith & City Line |  | Whitechapelin asema (en) ▷ Barkingin asema |
muokkaa wikidataa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Aldgate East tube station
Alkuperäinen Aldgate Eastin metroasema noin vuonna 1895.
Käännös suomeksi
1p36-deleetio-oireyhtymä

1p36-deleetio-oireyhtymää sairastavan lapsen kasvonpiirteet
1p36-deleetio-oireyhtymä on kromosomin 1 lyhyen varren tietyn alueen deleetion eli häviämän aiheuttama synnynnäinen häiriö. Deleetio on heterotsygoottinen eli ilmenee vain toisessa vastinkromosomissa, ja muutoksen laajuus sekä oireiston varsinainen oirekuva ovat huomattavan vaihtelevia. 1p36-deleetio-oireyhtymä aiheuttaa kehitysvammaisuuden ja monenlaisia rakenteellisia sekä ulkonäöllisiä poikkeavuuksia.
1p36-deleetio-oireyhtymään liittyvä kehitysvammaisuus on 90 %:lla potilaista vaikeaa tai syvää. 75 % potilaista ei opi puhumaan lainkaan, mutta osa kykenee niukkaan sanalliseen itseilmaisuun. Puolilla todetaan käytöshäiriöitä, joihin kuuluvat aggressiiviset purkaukset ja itsensä pureminen. Oireyhtymään liittyviin ulkonäköpiirteisiin kuuluvat muiden muassa mikrobrakykefalia, syvällä päässä sijaitsevat silmät, suorat kulmakarvat ja kasvojen keskiosan hypoplasia. Tyypillisiä 1p36-deleetio-oireyhtymän oireita ovat myös alentunut lihasjänteys eli hypotonia, nielemisvaikeudet ja lyhytkasvuisuuteen johtava lapsen hidastunut kasvu. Aivojen rakennepoikkeavuuksista kärsii noin 88 % sairastuneista. Synnynnäiset sydänviat ja kardiomyopatia kuuluvat oirekuvaan noin 70 %:lla potilaista. Epilepsia todetaan puolilla potilaista; usein se puhkeaa parin ikävuoden tietämillä, mutta joskus jo hyvin pian syntymän jälkeen. Epilepsian on kuvattu lievittyvän potilaan varttuessa. Lähes puolilla sairastuneista kuuloaisti on heikentynyt, ja noin puolilla on näköongelmia, joihin kuuluvat karsastus ja silmävärve. Luuston poikkeavuuksia todetaan 40 %:lla 1p36-deleetio-oireyhtymästä kärsivistä ja ulkoisten sukupuolielinten poikkeavuuksia 25 %:lla. Joskus oirekuvaan kuuluu myös kilpirauhasen vajaatoimintaa tai munuaisten poikkeavuuksia. Ruoansulatuselimistön poikkeavuuksiakin on havaittu. Potilailla saattaa ilmetä sormissa ja varpaissa kamptodaktylia, minkä lisäksi potilailla voi ilmetä lyhytjalkaisuutta, -sormisuutta ja -varpaisuutta.
1p36-deleetio-oireyhtymä johtuu yleensä satunnaisesta mutaatiosta. Viidenneksellä potilaista oireyhtymä on kuitenkin peritty oireettomalta vanhemmalta, jonka perimässä on tasapainoinen translokaatio ilman kromosomimateriaalin kokonaismäärän muutosta. 1p36-deleetio-oireyhtymä on yksi tavallisimmista kromosomin deleetion aiheuttamista oireyhtymistä. Sen on arvioitu esiintyvän yhdellä 5 000:sta – 10 000 vastasyntyneestä, mutta arvio saattaa olla alakanttiin, koska kaikkia potilaita ei välttämättä ole kyetty koskaan diagnosoimaan. Naisilla on todettu 65 % 1p36-deleetio-oireyhtymätapauksista. Ensimmäinen potilas, jonka oireiden taustalla oli puhtaasti 1p36-deleetio, kuvattiin kirjallisuudessa vuonna 1987. Jo 1980-luvun alussa oli kuvattu epätasapainoisia 1p36-translokaatioita. Mahdollisia 1p36-deleetio-oireyhtymän erotusdiagnooseja ovat muiden muassa Rettin oireyhtymä, Smith–Magenisin oireyhtymä, Aicardin oireyhtymä, Angelmanin oireyhtymä ja Prader–Willin oireyhtymä.
Zonic

| zonic |
| --- | --- |
 Sørensen vuonna 2019
Henkilötiedot
Koko nimi:  Danny Selim Sørensen
Syntynyt: 30. heinäkuuta 1986 (ikä 38)
Kansalaisuus:   Tanska
Ammatti:  Ammattivalmentaja
Elektronisen urheilun pelaaja
Pelaajanimi:  zonic
Aktiivisena:  2003–2012 2015–2016 Pelaaja 2015 2016– Valmentaja
Nyk. joukkue:  Team Vitality
Peli:  Counter-Strike: Global Offensive
Danny ”zonic” Sørensen (s. 30. heinäkuuta 1986) on tanhskalainen ammattilaisuransa lopettanut Counter-Strike -ja Counter-Strike: Global Offensive -pelaaja. Nykyään hän toimii valmentajana Team Vitalitylle. Häntä pidetään usein kaikkien aikojen parhaana tanskalaisena Counter-Strike-pelaajana. Häntä pidetään myös Global Offensiven parhaimpina valmentajina. Zonic on ollut mukana perustamassa mTw.dk-joukkuetta, joka on yksi kaikkien aikojen menestyneimpiä Counter-Strike-joukkueita. Sen lisäksi hän oli mukana perustamassa Astralista tammikuussa 2016 ja auttoi heitä kasvamaan yhdeksi Global Offensiven suurimmista joukkeista.
Zonic työskenteli myös HLTV-verkkosivustolle kirjoittajana aikaisesta maaliskuusta 2008 saman vuoden heinäkuulle. Hän on kirjoittanut ZONIC - The Astralis Story -kirjan, joka julkaistiin 1. tammikuuta 2020.
Ura > Counter-Strike

Uransa alkuaikoina zonic vaihteli lukuisten joukkueiden välillä joita olivat muun muuassa Demise, Team Magic, Spirit of Amiga, evermore, Clan-IT ja SK Gaming. Vuonna 2007 hän liittyi mTw.dk -joukkueeseen. Joukkuee parhaat voitot tulivat turnauksista KODE5 2008, Electronic Sports World Cup Masters of Paris, WEM 2008, World Cyber Games 2008, IEM III European Championship Finals ja DreamHack Summer 2010. Hän pelasi joukkueen riveissä vuoden 2011 marraskuulle asti, kunnes liittyi hänen CS 1.6 -uransa viimeisimpään joukkueeseensa Mousesportsiin.
Ura > Counter-Strike: Global Offensive

Zonicin pitämän tauon jälkeen heinäkuussa 2015 hän siirtyi Team Dignitakseen valmentajana, mutta viipyi siellä vain vuoden loppuun asti. Hän vaihtoi uudestaan mTw.dk -joukkueeseen hieman yli kuukaudeksi tämän jälkeen. Ennen Astraliksen perustamista sen pelaajat pelasivat joukkuenimellä Team Questionmark (?), johon zonic siirtyi valmentajaksi tammikuussa 2016. Sen nimi vaihdettiin kuitenkin Astralikseksi hetken päästä ja zonic pysyi joukkueen valmentajana. Parhaat voitot hänen Astralis-valmennusurallansa tulivat turnauksista Esports Championship Series Season 2 - Finals, ELEAGUE Major Atlanta 2017, ELEAGUE CS:GO Premier 2018, FACEIT Major: London 2018, Intel Extreme Masters XIII - Katowice Major 2019, StarLadder Berlin Major 2019 ja BLAST Pro Series: Global Final 2019.
Tammikuussa 2022 hän vaihtoi Vitalitylle valmentajaksi. Heidän paras ja tärkein voittonsa on tullut viimeisestä Counter-Strike: Global Offensiven Major-turnauksesta, joka järjestettiin Pariisissa 2023.
Saavutukset

Sija 8. HLTV TOP 20 Players -arvionnissa vuonna 2010.
Coach of the Year 2019 - Esports Awards.
MVP - DreamHack Summer 2010 / HLTV.
Zonic nostamassa pokaalia Astraliksen voiton jälkeen ESL Pro League S7 Finals Dallas -turnauksesta.
Śląsk Wrocław

Śląsk Wrocław on puolalainen jalkapalloseura Wrocławin kaupungista. Seuran kapteenina toimii Sebastian Mila. Seura voitti Puolan pääsarjan mestaruuden vuonna 2011–12. Śląsk Wrocław on voittanut Puolan Cupin kahdesti. Seuran kotistadion on Stadion Miejski, joka toimi myös yhtenä stadioneista vuoden 2012 jalkapallon EM kisoissa.
Stadion Miejski
Saavutuksia

Puolan mestaruus (2): 1976/77, 2011/12.
Puolan cup (2): 1975/76, 1986/87.
Puolan supercup (2): 1987, 2012.
Puolan liigacup (1): 2008/09.
Aiheesta muualla

Virallinen sivu
Śląsk Wrocław (90minut.pl)
Ääni ja vimma (musiikkikilpailu)

Ääni ja vimma on Suomen suurin bändikilpailu. Vuodesta 1996 järjestettyyn katselmukseen osallistuvien bändien määrä on kasvanut viime vuodet; vuonna 2007 osallistuvia yhtyeitä oli 208. Tapahtuman järjestää Helsingin kaupungin nuorisoasiainkeskus. Ääntä ja vimmaa nimitetään usein bändikilpailuksi, mutta järjestäjät painottavat sen olevan ensisijaisesti bändikatselmus, joka tarjoaa nuorille bändeille esiintymismahdollisuuden.
Tapahtumaan osallistuvalta yhtyeeltä edellytetään, että
yhtyeen jäsenet ovat 15-25-vuotiaita (ikäraja nostettu takaisin vuonna 2010)
yhtye ei ole julkaissut levyä
yhtyeellä ei ole levytyssopimusta.
Kilpailun voitto ei ole tae levytyssopimuksesta, mutta jo finaaliin pääsy on avannut monelle bändille tien levy-yhtiöiden tietoisuuteen ja sitä kautta levytyssopimukseen. Palkintona Ääni ja vimma -finalisteille on annettu muun muassa studioaikaa Munkkiniemen MD-Studiolla, lahjakortteja soitinliikkeisiin sekä esiintymismahdollisuuksia nuorisoasiainkeskuksen kautta.
Katselmuksen finaali pidettiin Tavastialla vuoteen 1998 saakka. Vuodesta 1999 lähtien voittaja on selvitetty nuorisoasiainkeskuksen omassa tilassa Gloriassa. Semifinaali ja finaali lähetetään nuorten kuvaamana suoraan Internetiin, joten tunnelmia voi seurata myös kotoa käsin.
Äänen ja vimman rinnalle on tullut Junior Ääni ja vimma, jota on järjestetty vuodesta 2000. Junnuvimma on bändikilpailu alle 15-vuotiaille. Sen voittaja saa palkinnoksi esiintymisen varsinaisen Äänen ja vimman finaaliin kulttuuriareena Gloriaan. Junior Ääni ja vimma järjestetään joka kevät Pasilan nuorisotalolla Helsingissä.
Vuosina 2012-2013 katselmus piti taukoa jolloin vuonna 2012 Junior Ääni ja vimman voitti Rock Revolution ja silloin rockin SM-kilpailut tekivät paluun. Lisäksi Ääni ja Wimma sekä Loistefestari yhdistyivät Loistewimmaksi  ja viikonlopputapahtumassa esiintyi Retro Station-yhtyeen lisäksi aikaisemmin katselmuksessa mukana olleita yhtyeitä.
Ääni ja vimma -voittajat

Bastu
Retards on the Run
Harvey Dent
Muut finalistit: New Generation MCs, Taken, Kickin' 5, Volta, Retards on the Run, Urja
Lack of Quest
Junior Äänen ja Vimman voittaja: Rock Revolution
Mother
The RelaxTrio
Ras Henry & Finjam
Muut finalistit: Apina, Four Of A Kind, The White Washed, Gods of Sex, Heartblock, Nuclear Omnicide, Affinity
Junior Äänen ja Vimman voittaja: Dawn
Ranter
LateFive
Devenial Verdict
Muut finalistit: Destiny Ocean, Auntie Mary, Napoleon Says, Spidemia, Cauna, Instinct, Whitelines
Junior Äänen ja Vimman voittaja: NoMoreChange
Wedding Crashers
Captor
Kruor
Muut finalistit: KlubiKirves, Suicide Hotline, Mutteri, Devenial Verdict, Marynolia, Carry the Black Cross ja Nihile
Junior Äänen ja Vimman voittaja: Spidemia
Home Junior
AA& EH ja Paikalliset Rentut
ARF
Muut finalistit: KolmeM, Captain Skullfuck, Miehuuskoe, Sielunpyssy, Another Happy Family, The Jasser Arafats, 	White Lie ja Constantine.
Junior Äänen ja Vimman voittaja: Sukupuu
Pintandwefall
Haven
Voltage
Muut finalistit: Lithuria, Half Apple, Hässäkkä, The Beheading, Ballet, Shattered Within, Trespassenger, Sooz, Thrust Moment, Dirty Licks ja Groke's Clan.
Junior Äänen ja Vimman voittaja: Relax
Testicals
Nick Arse & the Arsenicks
The Wrecking Queens
Junior Äänen ja Vimman voittaja: The Freza
Collarbone
Lady Escape
Yoku?
Muut finalistit: Eloveena, Tirehtöörit, Dirty Licks, The Dance, Kapula Rattaissa, Chaos Infinitum ja To the Darker Grounds.
Junior Äänen ja vimman voittaja: Signal
Meureltaibaobab
Wiidakko
Prinston
Muut finalistit: Rounders, Smak, Jerkstars, Prode, Marbleframe, Silent Dream ja The DMS.
Junior Äänen ja vimman voittaja: V.I.P
Takiainen
Calf
Pooma
Muut finalistit: Incredible Nothing, King Star, KIA, Barock, Sydän sydän, E 75 ja Product of Rage.
Junior Äänen ja vimman voittaja: Deep Blue Girls
Oxygenol
Glam
Clark Kent
Muut finalistit : Ripsipiirakka, Needles Hate People, Viheltävä Susi, Ravine, China Cat, The Knob, Kielo
Junior Äänen ja vimman voittaja: Smak
Stigma
Superchrist
Kaunis Lintu
Muut finalistit: Kometa, Nicole, Naked, Ensiferum, KC 4, Jayva ja Turisas.
Junior Äänen ja vimman voittaja: Glam
Clumsy
Blanket
Needles Hate People
Muut finalistit: Jarkko Kuoppamäki, Ain't Mr. Right, Palmcut, Trinity, Reed, Discore, Ensiferum
Sara
Muut finalisti: Relic
Surf Sonics
Muut finalistit: Relic, Down Bound, Maaginen Teatteri, Angel Lust, Bitch, Living Room ja Condition Red.
Come Inside
Grumps
Muut finalistit: NSB, Anal Grind, Function A. D., Hab's ja Plump.
Aiheesta muualla

Ääni ja vimma (Arkistoitu – Internet Archive)
Ääni ja vimma Free Your Mind -sivustolla (Arkistoitu – Internet Archive)
Ääni ja vimma HattuMedia -sivustolla[vanhentunut linkki]
Ääni ja Wimma Facebookissa
Şahan Gökbakar

Şahan Gökbakar (s. 22. lokakuuta 1980 İzmir, Turkki) on turkkilainen komedianäyttelijä. Hän on tullut kuuluisaksi Recep İvedik -elokuvien nimiroolista.
Filmografia

2005 Geeni - Gen
2008 Recep İvedik - Recep İvedik
2009 Recep İvedik 2 - Recep İvedik 2
2010 Recep İvedik 3 - Recep İvedik 3
Recep İvedik -elokuva nousi Turkin suosituimpien komedioiden listalle. Elokuvasarja teki Şahanista kuuluisan Turkissa, ja myös vähän ulkomaillakin.
Aiheesta muualla

Şahan Gökbakar Internet Movie Databasessa. (englanniksi)
1º de Mayon metroasema

1º de Mayo on Sevillan metron linjan 1 asema Cerro-Amaten kaupunginosassa Sevillan keskustan itäpuolella. Asema on maanalainen ja se on avattu metron käyttöönoton yhteydessä huhtikuussa 2009. 1º de Mayon asemasta on tarkoitus tulla vaihtoasema linjan 1 ja vielä suunnitteilla olevaan linjan 4 välille.
İsmayıllın piirikunta

İsmayıllın piiri Azerbaidžanin kartalla.
İsmayıllın piirin luontoa.
İsmayıllın piirikunta (azer. İsmayıllı rayonu, ven. Исмаиллинский район, Ismaillinski raion) on paikallishallintoalue Azerbaidžanissa. Vuonna 1931 perustetun piirin pinta-ala on 2074 neliökilometriä. Asukkaita on 79 900 henkeä (vuonna 2010).
İsmayıllın piirikunta sijaitsee Azerbaidžanin pohjoisosassa. Se rajoittuu pohjoisessa Quban, idässä Şamaxın ja Ağsun, etelässä Kürdəmirin ja Göyçayn sekä lännessä Qəbələn piireihin.
Piirin keskus on İsmayıllın kaupunki. Muita huomattavampia paikkakuntia ovat Lahıcin ja Basqalin taajamat. Kuntia on 67 ja kyliä 106. Kaupunkiväestön osuus on 21,8 % (vuonna 2010).
Vuoden 2009 väestönlaskennan mukaan piirin asukkaista 86,3 % on azereja, 10,2 % lezgejä, 2,6 % venäläisiä ja 0,6 % kurdeja. Aikaisemmin seudulla oli myös huomattava armenialaisvähemmistö (9,9 % vuonna 1959).
Seudun pääelinkeino on maatalous, joka on erikoistunut viljan, vihannesten, perunan ja hedelmien viljelyyn sekä karjan- ja siipikarjan hoitoon. Lisäksi on elintarviketeollisuutta, matonkutomoja ynnä muuta. Myös matkailua on pyritty kehittämään. İsmayıllın kautta kulkee Qaramaryəmin ja Şəkin välinen kestopäällystetty maantie.
Aiheesta muualla

Wikimedia Commonsissa on kuvia tai muita tiedostoja aiheesta .
İsmayıllın piirikunnan sivusto (azeriksi), (englanniksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Şahmeran

Şahmaran.
Şahmeran on yksi kurdilaisen mytologian tunnetuimmista hahmoista. Hän on puoliksi ihminen ja puoliksi käärme. Sahmeran tunnetaan hyvyydestään ja hänen kuvansa koristavatkin monien kurdien koteja.
Etymologia

Nimi Şahmeran juontuu persian kielen sanoista Shāh (شاه), joka tarkoittaa hallitsijaa ja mārān (ماران), joka on monikkomuoto sanasta käärme (مار, mar). Nimi Şahmeran tarkoittaa siis käärmeiden hallitsijaa.
Tarina

Tuhansia vuosia sitten oli käärmeitä, jotka elivät seitsemän kerrosta Tarsuksen maan alla. Käärmeet, joita kutsuttiin nimellä Meran, olivat todella viisaita ja hyväsydämisiä. Ne elivät rauhassa. Heidän mielestään ystävyys ja rakkaus olivat tärkeitä. Meranien kuningatarta kutsuttiin nimellä Sahmeran. Hän oli nuori ja kaunis nainen eikä hän koskaan kasvanut vanhemmaksi. Kun hän kuoli, hänen sielunsa siirtyi hänen tyttäreensä.
Legendan mukaan ensimmäinen mies, joka näkee Sahmeranin, on Camsab. Hän on köyhän perheen poika, joka myy puuta tienatakseen elantonsa. Eräänä päivänä Camsab ja hänen ystävänsä löytävät luolan täynnä hunajaa. Mutta kun hunaja loppui, hänen ystävänsä jättävät Camsabin luolaan. Camsab näkee reiän ja laajentaa sitä taskuveitsellään kunnes pääsee siitä läpi suurempaan tilaan.
Kun hän herää, hän näkee käärmeitä ja lohikäärmeitä hänen ympärillään. Samaan aikaan Sahmeran tulee paikalle, ja he puhuvat. Camsab kertoo Sahmeranille hänen ystäviensä petollisuudesta. Sahmeran kertoo Camsabille, että hän auttaa hänet ulos kuilusta, mutta hän haluaa Camsabin lupaavan, ettei hän ikinä kertoisi kenellekään olinpaikkaansa. Tämän jälkeen Camsab lähtee luolasta.
Kun Camsab palaa kyläänsä, hän kuulee, että maan keisari on sairaana ja hänen olisi syötävä Sahmeranin lihaa parantuakseen, mutta Camsab ei sano mitään. Eräänä päivänä kun Camsab keskustelee ystäviensä kanssa, hän lipsauttaa jotain hänen suustaan. Hänen ystävänsä kertovat tästä keisarille. Keisari kutsuu Camsabin luokseen ja käskee häntä kertomaan Sahmeranin olinpaikan. Kun Camsab kuulee keisarin antavan hänelle visiirin ja paljon kultaa, hän näyttää tien Sahmeranin luokse.
Visiiri saa Sahmeranin luolastaan kultaisella tarjottimella lausuen hieman taikasanoja. He tappavat Sahmeranin ja keisari syö hänen lihaansa parantuen sairaudestaan.
Tämä legenda kertoo ihmisten petollisuudesta Sahmeranin uskollisuuden ja hyvän tahdon vastineeksi.
Huhujen mukaan käärmeet uskovat, että Sahmeran elää vieläkin.
442

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
1987 (Mari-Leenin albumi)

| 1987 Mari-Leen |
| --- | --- | --- |

Studioalbumin tiedot
 Julkaistu: kesäkuussa 2008
 Tyylilaji: disko, dance, pop
 Levy-yhtiö: Moonwalk
Mari-Leenin muut julkaisut
| Rahutu Tuhkatriinu 2006 | 1987 2008 |   |
1987 on virolaisen laulaja Mari-Leenin toinen täyspitkä albumi, joka ilmestyi kesäkuussa 2008. Levyllä on uusi versio suomalaisen Bogart Co.:n kappaleesta Princess.
Kappaleet

1987
Trummimasinad
Printsess
Randy Davis
Elektrisinises
Torm
Meeldib - ei meeldi
1 päev mu elust
Shattered
Oh l'amour
Siis kui sind ei olnud
Atlantis
Aeg
Tiigri tätoveeringuga tüdruk
Printsess (remix)
17 EP

| 17 EP Gettomasa |
| --- | --- | --- |

EP-levyn tiedot
 Julkaistu: 23. kesäkuuta 2017
 Tuottaja(t): Ruuben, Joniveli
 Tyylilaji: rap
 Kesto: 23.55
 Levy-yhtiö: Warner Music Finland, PME
Listasijoitukset
  Suomen virallinen albumilista: 24.
Gettomasan muut julkaisut
| Chosen One 2016 | 17 EP 2017 | Diplomaatti 2019 |
17 EP on suomalaisen rap-artisti Gettomasan EP-levy, joka julkaistiin 23. kesäkuuta 2017. Levyn kuudesta kappaleesta Ruuben tuotti viisi kappaletta, ja kappaleen "Justnii" tuottajana toimi Joniveli.
Kappaleet

Ykkösen bägei – 5.00 (feat. Justsesomali)
Kapteeniupponalle – 2.46
Kanaria – 3.18
Nenukki – 4.11 (feat. Rekami, Van Hegen, Axel Kala, Riimi)
Justnii – 4.20
Alun loppu – 4.20
Yhdistynyt vasemmisto (Espanja)

| Yhdistynyt vasemmisto> Izquierda Unida |
| --- | --- |
  
  
  
Perustettu:  2. marraskuuta 1992
Johto:   Alberto Garzón (pj.) 
Ideologia:  kommunismi, sosialismi
Poliittinen kirjo:  vasemmisto
Edustajainhuone:  5 / 350
Senaatti:  0 / 265
Euroopan parlamentti:  2 / 59
Kansainväliset jäsenyydet:  – Euroopan vasemmistopuolue – GUE/NGL
Kotisivu:  www.izquierda-unida.es
Infobox OKNimi-testi OK: 
Yhdistynyt vasemmisto (esp. Izquierda Unida, lyh. IU) on espanjalainen vasemmistopuolue (puolueiden liittouma). Se perustettiin vuonna 1986 yhdistämään Espanjan Nato-jäsenyyttä vastustaneita liikkeitä. Yhdistynyt vasemmisto kannattaa Espanjaan nykyistä vahvempaa hyvinvointivaltiota, uskonnon merkityksen vähentämistä sekä ympäristönsuojelun lisäämistä. Lisäksi puolue kannattaa Espanjan muuttamista tasavallaksi Yhdistynyt vasemmisto -puolueliittoumassa on ollut mukana alusta saakka myös Espanjan kommunistinen puolue. Puolueen pääkoordinaattori on Alberto Garzón.
Yhdistynyt vasemmisto on jäänyt kannatuksessa jälkeen sosialistisesta työväenpuolueesta ja kansanpuolueesta, mutta se on kolmanneksi suurin valtakunnallinen puolue. Puolueen kannatus oli suurimmillaan vuoden 1996 parlamenttivaaleissa, jolloin se sai 10,54 prosenttia äänistä. Vuoden 2008 vaalit olivat puolueen kaikkien aikojen huonoimmat, ja se sai vain 3,8 % äänistä ja kaksi paikkaa parlamenttiin.
Vuoden 2009 europarlamenttivaaleihin puolue muodosti koalition Katalonian vihreiden ja vasemmiston sekä Asturiasin puolueen kanssa. Lista sai kaksi meppiä, madridilaisen Willy Meyerin ja Katalonian vihreitä edustavan Raül Romevan. Yhdistynyt vasemmisto kuuluu europarlamentissa GUE/NGL-ryhmään. Puolue on myös Euroopan vasemmistopuolueen jäsen.
Espanjan ennenaikaisissa parlamenttivaaleissa marraskuussa 2019 Yhdistynyt vasemmisto oli  mukana vasemmistososialistisessa vaaliliitossa Unidas Podemos, jossa oli  tärkeimpänä puolueena Pablo Iglesiasin johtama Podemos. Vaaleissa liittouma sai 35 paikkaa ja vaalien jälkeen Unidas Podemos meni mukaan sosialistien PSOE-puolueen johtajan, pääministeri Pedro Sánchezin tammikuussa 2020 muodostamaan koalitiohallitukseen.
Yhdistyneen vasemmiston saavuttamat parlamenttipaikat 1986–2008 (kuvio sisältää kommunistisen puolueen paikat vuosina 1979–1986)
Vaalimenestys

| Vuosi |  %-osuus | Äänimäärä | Paikkoja |
| --- | --- | --- | --- |
| 1986 |  4,63 % |  935 504 | 7 / 350  |
| 1989 |  9,07 % |  1 858 588 | 17 / 350  |
| 1993 |  9,55 % |  2 253 722 | 18 / 350  |
| 1996 |  10,54 % |  2 639 774 | 21 / 350  |
| 2000 |  5,45 % |  1 263 043 | 8 / 350  |
| 2004 |  4,96 % |  1 284 081 | 3 / 350  |
| 2008 |  3,77 % |  969 946 | 1 / 350  |
| 2011 |  6,92 % |  1 680 810 | 8 / 350  |
| 2015 |  3,67 % |  926 783 | 5 / 350  |
| 2016 |  13,42 % |  3 227 123 | 45 / 350  |
Puoluejohtajat

Gerardo Iglesias (1986-1989)
Julio Anguita (1989-2000)
Gaspar Llamazares (2000-2008)
Cayo Lara (2008-2016)
Alberto Garzón (2016-)